Ռոբին Ուլսեն

Ռոբին Պատրիկ Ուլսեն (, ), դանիական ծագմամբ շվեդ ֆուտբոլիստ, իտալական «Ռոմա» ֆուտբոլային ակումբի և Շվեդիայի հավաքականի դարպասապահ։ 2016 թվականի Եվրոպայի և 2018 թվականի աշխարհի առաջնությունների մասնակից։

Ակումբային կարիերա 

Ռոբինն իր կարիերան սկսել է շվեդական «Լիմհամն Բունկեֆլո», «Բունկեֆլո ՖՖ» և «Կլագսհամն» ակումբների կազմում։ 2012 թվականին Ռոբինը տեղափոխվել է «Մալմյո» ակումբ։ Հոկտեմբերի 1-ին՝ «Սյուրիանսկ» ակումբի դեմ խաղի ժամանակ, նա կատարել է իր նորամուտը Ալսվենսկան Լիգայում։ Ռոբինը «Մալմյո» ակումբի կազմում երկու անգամ նվաճել է Շվեդիայի Սուպերգավաթը և 2014 թվականին ճանաչվել է առաջնության լավագույն դարպասապահ։

2015 թվականի ամռանը Ռոբինը տեղափոխվել է հունական ՊԱՕԿ ակումբ՝ կնքելով երեք տարվա պայմանագիր։ Տրանսֆերի արժեքը կազմել է 650 հազար եվրո։ Օգոստոսի 23-ին «Քսանտի» ակումբի դեմ խաղի ժամանակ Ռոբինը կատարել է իր նորամուտը հունական Սուպերլիգայում։

2016 թվականի սկզբին նա վարձավճարային հիմունքներով տեղափոխվել է «Կոպենհագեն» ակումբ։ Փետրվարի 28-ին  [«[Էսբերգ ՖԱ|Էսբերգ]]» ակումբի դեմ խաղի ժամանակ նա կատարել է իր նորամուտը դանիական Սուպերլիգայում։ Ռոբինը նոր ակումբի կազմում նվաճել է Դանիայի գավաթը։ Մրցաշրջանի վերջում մայրաքաղաքային ակումբի ղեկավարությունը գնել է ֆուտբոլիստին։ Տրանսֆերի արժեքը կազմել է 600 հազար եվրո, իսկ պայմանագիրը կնքվել է  չորս տարով։

Միջազգային կարիերա 
2015 թվականի հունվաի 15-ին Կոտ՛ Դիվուարի հավաքականի դեմ ընկերական խաղի ժամանակ Ռոբինը կատարել է իր նորամուտը Շվեդիայի հավաքականում։

2016 թվականի ամռանը Ուլսենն ընդգրկվել է հավաքականի հայտացուցակում՝ մասնակցելու Ֆրանսիայում անցկացվելիք Եվրոպայի առաջնությանը։ Մրցաշարի ընթացքում նա տեղ է զբաղացրել պահեստայինների նստարանին և այդպես էլ խաղադաշտ դուրս չի եկել։

2018 թվականի մայիսին ընդգրկվել է Շվեդիայի հավաքականի կազմում (23 մարդ)՝ մասնակցելու 2018 թվականի աշխարհի առաջնությանը։ Մրցաշարում նա մասնակցել է Հարավային Կորեայի, Գերմանիայի, Մեքսիկայի, Շվեյցարիայի և Անգլիայի հավաքականների դեմ խաղերին։

Կարիերայի վիճակագրություն

Ակումբային

Միջազգային

Ձեռքբերումներ 

Ակումբային

 «Մալմյո»
  Շվեդիայի չեմպիոն (2) – 2013, 2014
 Շվեդիայի սուպերգավաթակիր (2) – 2013, 2014

 «Կոպենհագեն»
  Դանիայի չեմպիոն – 2015/2016
 Դանիայի գավաթակիր – 2015/2016

Ծանոթագրություններ

Արտաքին հղումներ 
 
 
 

Շվեդիայի հավաքականի ֆուտբոլիստներ
Ֆուտբոլի դարպասապահներ
Շվեդ ֆուտբոլիստներ
Մալմյոյի ֆուտբոլիստներ
ՊԱՕԿ-ի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
ՈՒԵՖԱ Եվրո 2016-ի ֆուտբոլիստներ
Իտալիայի լեգեոներ ֆուտբոլիստներ
ՈՒԵՖԱ Եվրո 2020-ի ֆուտբոլիստներ